શિરીષભાઈનું ઔરંગઝેબ વિશેનું પૃથક્કરણ સાચું છે. તેમાં પણ જે કઈં ખોટું થયું તે એના અધિકારીઓએ એના નામે ચડાવી દીધું હોય એ તર્ક નવો અને પ્રતીતિકર છે. વ્યક્તિગત રીતે એ સાદો મા્ણસ હતો અને કુરાનની નકલો લખીને કે ટોપીઓ સીવીને પોતાનો અંગત ખર્ચ ચલાવતો હતો.આ રીતે એને ‘બેનિફિટ ઑફ ડાઉટ’ આપી શકાય છે. આમ છતાં, એ માત્ર વ્યક્તિ નહોતો, શહેનશાહ પણ હતો એટલે એનો પ્રભાવ સમાજના જીવન ઉપર પડતો હતો એટલે એના સાર્વજનિક પાસાનો અભ્યાસ પણ થવો જોઇએ. એમાં ઘણાં નકારાત્મક પાસાં પણ હતાં, જેમ કે,બધા સંતો બીજા બધાને પોતાનાથી ઊતરતા માને છે તેમ એ પણ પોતાની વ્યક્તિગત પ્રામાણિક્તા બાબતમાં એટલો દૃઢ હતો કે બીજા દરેક જણને એ નકારી કાઢતો. ધર્મચુસ્ત હોવા છતાં એની ધર્મ વિશેની સમજ બહુ સંકુચિત હતી.